Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 100

3. Külsõ tényezõk A külsõ (nemzetközi) tényezõk speciális helyet foglalnak el a kommunikációs kihívások között, mivel jellegükbõl fakadóan ezeket tudja legkevésbé alakítani a kommunikációs stratégia. A kormányzat mozgástere ezen a területen a leginkább korlátozott. Mindezek ellenére, ahol lehet (pl. mozgó célpont problémája) e fejezetpont megpróbálja felvázolni, hogy milyen lépésekkel lehet kezelni e problémákat, illetve hogyan lehet enyhíteni hatásaikat. Más esetekben (pl. speciális politikai szituációk) csak felhívja a figyelmet adott probléma megjelenésének lehetõségére, ilyenkor a kihívás megválaszolása adott helyzet függvényében tehetõ meg. 3.1. A „mozgó célpont” problémája A magyar csatlakozás szempontjából a legfontosabb külsõ befolyásoló tényezõ, maga az Európai Unió, azaz az Európai Unióban zajló belsõ folyamatok. Az Európai Unió folyamatosan fejlõdik. A magyar csatlakozásig is olyan meghatározó események történnek majd az EU-n belül, amelyek jelentõsen alakítani fogják az Unió mûködését. Így például életbe lép az EU döntéshozatalát módosító Nizzai Szerzõdés, számos területen a döntéshozatali folyamaton jelenleg keresztülmenõ kérdésekkel bõvül a közösségi joganyag („pipeline acquis”), folyamatosan közösségivé válik a bel- és igazságügyi együttmûködés több területe. Ezek mind olyan kérdések, amelyeket a magyar csatlakozás és felkészülés során nem egyszerûen figyelembe kell venni, de amelyek alapvetõen befolyásolják a magyar EU-tagság feltételrendszerét. 2002/151/II. szám 3.2. A határon túli magyarság problematikája A magyar csatlakozástól elválaszthatatlan kérdés a határon túli magyarság problematikája. Ma is érzékelhetõ aggodalom fogalmazódik meg a határon túli magyarok csatlakozás utáni helyzetét illetõen. E témában a legutóbbi, 2000-ben készült kutatás szerint az elõzõ évhez képest a magyar lakosság körében több mint megduplázódott, 7%-ról 17%-ra növekedett azok aránya, akik inkább hátrányosnak tartják Magyarország csatlakozását a határon túli magyarok életére, és 46%-ról 30%-ra csökkent azok aránya, akik szerint elõnyös lesz számukra az ország csatlakozása. 2 Mára ugyanakkor nagy biztonsággal állítható, hogy Magyarországgal együtt a közép-kelet-európai régió további kilenc országa csatlakozik majd 2004-ben az EU-hoz, és a bõvítés elsõ körébõl kimaradó Románia esetében is megszûnt a vízumkényszer. Ezek a folyamatok mindenképpen csökkentik a határon túli magyar kisebbségekkel kapcsolatos félelmeket. Ugyanakkor Ukrajna és Jugoszlávia állampolgárai számára továbbra is vízumköteles az Európai Unióba való beutazás. E területek magyar kisebbségeinek helyzete így továbbra is bizonytalanságot okozhat a magyar társadalom egy része, és mindenekelõtt természetesen az érintett kisebbség körében. Jelen pillanatban nem állítható, hogy a kérdés a magyar állampolgárok számára meghatározó lenne a csatlakozás irányában kifejtett támogató álláspontjuk megválasztásában. Az EU-csatlakozást ellenzõk körében azonban szignifikánsan jelentkezõ kérdésrõl van szó (a csatlakozás aktív ellenzõinek 33%-a szerint a környezõ országokban élõ magyarok számára hátrányos lesz a csatlakozás, 41%-uk szerint a csatlakozást követõen a határon túli magyarok jóval nehezebben utazhatnak majd be Magyarországra), ami miatt viszont a kérdés különleges figyelmet érdemel. A probléma itteni szerepeltetése arra kívánja felhívni a figyelmet, hogy a témakörrel a kommunikációs stratégia szintjén is a csatlakozási tárgyalásokon kialakult megoldási alternatívák, illetve Ukrajna és Jugoszlávia, valamint az EU közötti vízummegállapodások változásának függvényében foglalkozni kell. A problémát fokozhatja, ha az EU visszaállítja a vízumkényszert Románia felé is. 3.3. Különleges politikai helyzet a tagállamokban A magyar csatlakozást befolyásolhatják az egyes tagállamokban bekövetkezõ különleges politikai események, változások, folyamatok. Ilyen helyzet adódhatott volna, például amennyiben az írországi 2002. októberi népszavazás során az ír társadalom másodszor is elutasította volna az intézményi reformokról döntõ Nizzai Szerzõdést, vagy ha egy tagállam magát a bõvítést lassítaná, esetleg akadályozná (a csatlakozási szerzõdés ratifikálásának elhúzásával). E szituációkra a kommunikációnak elõre megtervezett válaszokkal szinte lehetetlen felkészülnie, azokat az adott helyzet függvényében kell kidolgozni. 3.4. Az Európai Unió bõvítési kommunikációs stratégiájának követelményei Az Európai Unió maga is elvárásokat támaszt a tagjelölt országokkal szemben lakosságuk megfelelõ integrációs felkészítésének biztosítására. Az EU jelenlegi tagországaival és mind a tagországokban, mind a tagjelölteknél megtalálható saját szervezeteivel (pl. a Bizottság képviseleteivel és delegációival) kapcsolatos kommunikációs elvárásait az Európai Bizottság 2000 májusában elfogadott Bõvítési Kommunikációs Stratégia rögzíti (errõl lásd részletesebben az I.4. fejezetet). A magyar kommunikációs stratégia végrehajtása során mindvégig érdemes figyelembe venni és követni az uniós kommunikációs prioritásokat, azért is mivel teljes jogú tagként a társadalom tájékoztatása az Unióban zajló folyamatokról Magyarország felé is folyamatos EU-elvárás lesz. Az EU-kommunikációs irányelveknek a kommunikációs stratégiában való érvényesítése biztosíthatja Magyarország számára a zökkenõmentes átmenetet a tagjelölt szerepbõl a teljes jogú tag helyzetébe az integrációs kommunikáció területén. 2 Szonda-Ipsos, Az Európai Unió és a magyar közvélemény, 2000. március, mintanagyság: 3000 fõ. 2002/151/II. szám MÁSODIK RÉSZ CÉLOK ÉS ÜZENETEK III. A KOMMUNIKÁCIÓS STRATÉGIA CÉLJAI

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes